కావాలంటే ఎగువ కోర్టులో సవాల్ చేయొచ్చు: కేంద్రంన్యూఢిల్లీ, నవంబరు 28: ‘న్యాయస్థానం ఆదేశాలను వేరే సముచిత కోర్టులో మాత్రమే సవాల్ చేయగలం. దానిపై ప్రభుత్వానికి ఫిర్యాదు చేయడంతో ప్రయోజనం శూన్యం’ అని కేంద్ర న్యాయశాఖ దేశ పౌరులకు స్పష్టం చేసింది. ఫలానా కేసు విచారణ ప్రక్రియను వేగవంతం చేయాలని ప్రభుత్వం కోర్టులను కోరజాలదని పేర్కొంది. ఇదివరకే కోర్టులను ఆశ్రయించిన అంశాలపై తమకు ఫిర్యాదు చేసినా.. పరిపాలనపరంగా ప్రభుత్వం ఎలాంటి చర్యలూ తీసుకోజాలదని తాజాగా విడుదల చేసిన సాధారణ మార్గదర్శక పత్రంలో తెలిపింది. ‘తమ కేసుల విచారణలో అధిక జాప్యం చేసుకుంటోందని ఫిర్యాదీలు ఆవేదన చెందుతున్నా.. ప్రభుత్వం ఏమీ చేయజాలదు. ఓ జడ్జిపై ఎవరైనా ఫిర్యా దు చేస్తే హైకోర్టు, సుప్రీంకోర్టు మాత్రమే తమ నియమావళికి అనుగుణంగా ఎంక్వైరీ చేపట్టగలవు. వీటి పరిష్కారంలో ప్రభుత్వానికి ఎలాంటి ప్రమేయం ఉం డదు’ అని తేల్చిచెప్పింది. కోర్టులు జారీచేసే కొన్ని ఆదేశాల వల్ల తమ ఫిర్యాదుల పరిష్కారంలో జాప్యం చోటుచేసుకుంటోందని చాలా కాలంగా న్యాయశాఖ కు ఫిర్యాదులు వెల్లువెత్తుతున్నాయి. రాజ్యాం గం ప్రకారం న్యాయవ్యవస్థ స్వతంత్ర వ్యవస్థ అని, దాని ప్రక్రియలో ప్రభుత్వం జోక్యం చేసుకోదని.. కోర్టు ఆదేశాలను ఎగువ కోర్టుల్లో సవాల్ చేయాలే తప్ప.. సర్కారుకు ఫిర్యాదు చేయడం వృథా అని ప్రభుత్వం తన మార్గదర్శక పత్రంలో వివరించింది. ‘జడ్జిలపై ఫిర్యాదులకు సంబంధించి నిజానిజాల వివరాలు, ధ్రువీకరించిన అఫిడవిట్లతో ప్రజలు తమ ఫిర్యాదులను హైకోర్టు రిజిస్ట్రార్ జనరల్కు పంపాల్సి ఉంటుంది’ అని తెలిపింది.
kavalante eguva kortulo sawal cheyochu: kendramnyudilly, navambaru 28: ‘nyaayasthaanam aadesaalanu vere samuchita kortulo matrame sawal cheyagalam. daanipai prabhutvaaniki firyaadu cheyadamtho prayojanam shoonyam’ ani kendra nyaayasaakha desha pourulaku spashtam chesindi. falana kesu vichaarana prakriyanu vegavantam cheyalani prabhutvam kortulanu korajaladani perkondi. idivarake kortulanu aasrayinchina amsaalapai tamaku firyaadu chesina.. paripaalanaparamgaa prabhutvam elanti charyaluu teesukojaaladani taajaagaa vidudala chesina saadhaarana maargadarsaka patramlo telipindi. ‘tama kesula vichaaranalo adhika jaapyam chesukuntondani firyaadiilu aavedana chendutunna.. prabhutvam emi cheyajaaladu. oo jadjipai evaraina firya du cheste hycortu, supreenkortu matrame tama niyamaavaliki anugunamgaa enkvairi chepattagalavu. veeti parishkaaramlo prabhutvaaniki elanti prameyam um dadu’ ani telchicheppindi. kortulu jarichese konni aadesaala valla tama firyaadula parishkaaramlo jaapyam chotuchesukuntondani chala kaalamgaa nyaayasaakha ku firyaadulu velluvettutunnaay. rajyam gam prakaaram nyaayavyavastha swatantra vyavastha ani, daani prakriyalo prabhutvam jokyam chesukodani.. kortu aadesaalanu eguva kortullo sawal cheyale tappa.. sarkaaruku firyaadu cheyadam vruthaa ani prabhutvam tana maargadarsaka patramlo vivarinchindi. ‘jadjilapai firyaadulaku sambandhinchi nijanijala vivaraalu, dhruveekarinchina afidavitlatho prajalu tama firyaadulanu hycortu resistrar janaralku pampalsi untundi’ ani telipindi.